Paterna ret homenatge als seus tiradors i tiradores durant les Festes Majors
21/08/2019

# Paterna ret homenatge als seus tiradors i tiradores durant les Festes Majors

[![Paterna ret homenatge als seus tiradors i tiradores durant les Festes Majors](/images/noticias/2019/08/tiradors-gr.jpg)](/images/noticias/2019/08/tiradors-gr.jpg)

21.08.2019

Per la vesprada Interpenyes va celebrar l'homenatge als tiradors difunts i a la nit es va reconéixer a diferents penyistes per la seua contribució a la cultura del foc

Les Festes Majors de Paterna han entrat en la seua setmana gran dedicada als espectacles de Foc amb sengles homenatges organitzats per Interpenyes i dedicats a reconéixer la figura dels tiradors i tiradores.  
  
Ahir, desenes de persones es van reunir al costat de l'estàtua del _Coeter_ de la plaça Major per a rendir un sentit homenatge per la memòria dels tiradors difunts.  
  
L'acte va estar amenitzat amb Albaes i va concloure amb un espectacle pirotècnic en el qual els assistents van encendre traques i coets de luxe com a ofrena a la memòria dels difunts.  
  
A més, a la nit, la plaça del Poble va acollir l'homenatge a “Els Hòmens Grans”, tiradors i tiradores que, amb la seua implicació en els actes de foc, han contribuït a fer de la cultura del foc i la pólvora un senyal d'identitat en les tradicions de Paterna.  
  
Enguany els homenatjats per Interpenyes han sigut Julio Alcàsser, José Guillem, José López i Rafael Benlloch, reconeguts penyistes de la localitat per la seua participació en els espectacles de foc.  
  
L'Alcalde de la localitat, Juan Antonio Sagredo i la regidora de Turisme, Cultura i Foc, Teresa Espinosa, van destacar que aquests actes “són un reconeixement més que merescut a totes i tots els que han col·laborat per a la cultura del foc a Paterna siga un referent internacional amb la Cordà com a màxima expressió d'aqueixa passió”.